ddrg/super_eurlex huggingface dataset:
I.

der henviser til, at nogle flygtninge med LGBTIQ+-profiler i marts 2020 anmodede UNHCR om at blive flyttet ud af Kenya på grund af landets fjendtlighed over for dem; der henviser til, at over 30 LGBTIQ+-personer i de seneste måneder er blevet flyttet fra Kakuma 3-delen af lejren til andre dele på grundlag af de sikkerhedsbekymringer, som de rejste, og efter en omhyggelig vurdering foretaget af UNHCR på stedet; der henviser til, at Europa-Parlamentet i sit forhandlingsmandat om forslag til Europa-Parlamentets og Rådets forordning om indførelse af en EU-genbosætningsramme og om ændring af Europa-Parlamentets og Rådets forordning (EU) nr. 516/2014 opfordrede til, at der skulle gøres en indsats over tid for at opnå en retfærdig fordeling af genbosatte personer blandt medlemsstaterne, og at disse bestræbelser bør kombineres med bestræbelser på at fastsætte internationale bindende regler vedrørende det fælles verdensomspændende ansvar for genbosætning af personer, der har behov for genbosættelse, som anført af UNHCR;
8.

understreger, at Libanon på grund af Assad-regimets totale undertrykkelse af den syriske folkelige opstand i 2011 har været vært for verdens største andel af syriske flygtninge; påpeger, at det syriske regime har et særligt ansvar for, at denne dramatiske humanitære situation fortsætter; minder om, at tilstrækkelig langsigtet finansiering og programmering er afgørende for at støtte internt fordrevne og flygtninge ud over den humanitære programcyklus med henblik på at opnå varige løsninger for fordrevne personer; minder om, at syriske og palæstinensiske flygtninge i Libanon befinder sig i en sårbar situation, og understreger, at det er nødvendigt at sikre passende, forudsigelig og flersidet finansiering til FN's Hjælpeorganisation for Palæstinaflygtninge i Mellemøsten (UNRWA) og andre aktører, der arbejder med flygtninge, for at sikre, at flygtningesamfundet i landet får fuld adgang til alle basale tjenester; understreger, at det er nødvendigt at styrke samarbejdet og dialogen med NGO'er og andre tjenesteydere, der hjælper flygtninge i landet;
85.

gentager sin opfordring til at styrke kriterierne og sikre en bedre gennemførelse af forpligtelserne vedrørende EU-listen, navnlig kriterierne om fair beskatning, dvs. »jurisdiktionen bør ikke fremme offshorekonstruktioner eller -ordninger, der skal tiltrække overskud, som ikke afspejler en reel økonomisk aktivitet i jurisdiktionen«; minder om sit krav om også at vurdere og overvåge skatteordninger i EU og dermed, ud fra de samme kriterier som EU-listen, reformere EU's politik om skadelig skattepraksis og adfærdskodeksen for erhvervsbeskatning, som bør gøres bindende; opfordrer navnlig til, at der indføres et minimumsniveau af økonomisk substans som et kriterium for, hvad et skattely er, at der indføres passende sanktioner og effektiv mindstebeskatning i overensstemmelse med den internationalt aftalte effektive minimumsskattesats inden for rammerne af søjle II i den inklusive ramme, samt at anvendelsesområdet for adfærdskodeksen for erhvervsbeskatning udvides til også at omfatte personlige indkomstskattebegunstigelsesordninger og særlige statsborgerskabsordninger, som er udformet med henblik på at tiltrække meget mobile velhavende personer og digitale nomader, hvilket kan medføre væsentlige forvridninger på det indre marked;
22.

bemærker med bekymring, at tidsrummet mellem en katastrofe og den fulde udbetaling af bistand, som Kommissionen har rapporteret om i sine årsrapporter om Solidaritetsfonden, fortsat er en af de centrale udfordringer for Solidaritetsfonden; understreger, at dette er af særlig betydning i den nuværende situation, da covid-19-pandemien og klimaændringerne sandsynligvis vil udløse en betydelig stigning i antallet af ansøgninger, hvilket kan føre til yderligere forsinkelser; noterer sig Kommissionens synspunkt om, at mulighederne for at fremskynde beslutningsprocessen for mobilisering af Solidaritetsfonden er blevet udnyttet fuldt ud gennem de ændringer, der blev indført ved revisionen af Solidaritetsfonden i 2014, og at mulighederne for yderligere at fremskynde mobiliseringen af Solidaritetsfonden er begrænsede; minder om, at en hurtig reaktion på nødsituationer kan være afgørende for at sikre, at Solidaritetsfonden fungerer effektivt; understreger, at dette især er relevant i regioner med begrænsede alternative finansieringskilder; opfordrer Kommissionen til at udtømme alle muligheder for at fremskynde mobiliseringen af Solidaritetsfonden under de nye FFR-ordninger, særlig for mindre udviklede regioner;
40.

opfordrer til tættere koordinering angående cyberforsvar mellem medlemsstaterne, EU-institutionerne, NATO-allierede, FN og Organisationen for Sikkerhed og Samarbejde i Europa (OSCE); tilskynder i denne forbindelse til yderligere fremme af OSCE's tillidsskabende foranstaltninger for cyberspace og understreger behovet for at udvikle effektive internationale samarbejdsværktøjer for at støtte styrkelsen af partnernes cyberkapacitetsopbygning samt for at udvikle og fremme tillidsskabende foranstaltninger og inkluderende samarbejde med civilsamfundet og interessenter; glæder sig over den betydning, som et globalt, åbent, frit, stabilt og sikkert cyberspace tillægges i EU's strategi for samarbejdet i Indo-Stillehavs-regionen af 19. april 2021; opfordrer til aktiv udvikling af tættere bånd til ligesindede demokratier i Indo-Stillehavs-regionen, såsom USA, Sydkorea, Japan, Indien, Australien og Taiwan, med henblik på at dele viden og erfaringer og udveksle oplysninger om imødegåelse af cybertrusler; understreger også betydningen af samarbejde med andre lande, navnlig i EU's umiddelbare naboskabsområde, for at bidrage til at opbygge deres kapacitet til at forsvare sig mod cybersikkerhedstrusler; roser Kommissionens støtte til cybersikkerhedsprogrammer i landene på Vestbalkan og i landene i Det Østlige Partnerskab; understreger det presserende behov for at respektere folkeretten, herunder FN-pagten i sin helhed, og overholde de bredt anerkendte internationale normative rammer for staters ansvarlige adfærd og bidrage til de igangværende drøftelser i FN-sammenhæng om betingelserne for anvendelse af folkeretten i cyberspace;
F.

der henviser til, at Komitéen for Afskaffelse af Alle Former for Diskrimination mod Kvinder (CEDAW) og FN's Komité for Rettigheder for Personer med Handicap i august 2018 ligeledes udsendte en fælles erklæring, hvori det understreges, at adgang til sikker og lovlig abort og dertil knyttede tjenester og oplysning er væsentlige aspekter af kvinders reproduktive sundhed, og hvori landene indtrængende opfordres til at sætte en stopper for begrænsninger af kvinders og pigers SRSR, eftersom de truer deres sundhed og liv; der henviser til, at abort er en menneskeret, mens forsinkelse eller nægtelse af adgang til abort udgør en form for kønsbaseret vold og kan udgøre tortur og/eller grusom, umenneskelig og nedværdigende behandling; der henviser til, at SRSR er delmål under FN's verdensmål 3 og 5 for bæredygtig udvikling, og til, at kønsbaseret vold og udryddelse af alle former for skadelig praksis mod kvinder er et delmål under verdensmål 5;
53.

anmoder medlemsstaterne om at tillade indførelse af modeller for samforvaltning af fiskeriet på lokalt plan baseret på deltagelse, samråd og beslutningstagning mellem relevante interessenter; bemærker, at sådanne forvaltningsplaner kræver omfattende fangstovervågning for at sikre en bæredygtig ressourceudnyttelse samt for at sikre en rimelig afvejning af socioøkonomiske betingelser inden for fiskerisektoren med henblik på at kompensere for forskellene mellem flådesegmenterne;
43.

understreger, at visheden om, at gerningsmændene straffes, er afgørende for både at afskrække dem fra yderligere vold og styrke tilliden til myndighederne, navnlig blandt ofrene; påpeger dog, at fængselsstraf i sig selv ikke er nok til at forebygge fremtidig vold, og at der er behov for særlige rehabiliterings- og uddannelsesprogrammer; opfordrer medlemsstaterne til som fastsat i artikel 16 i Istanbulkonventionen at træffe de fornødne lovgivningsmæssige og andre foranstaltninger for at oprette eller støtte programmer, som har til formål at lære gerningsmænd bag vold i hjemmet at udvise en ikkevoldelig adfærd over for andre mennesker med henblik på at forebygge yderligere vold og ændre voldelige adfærdsmønstre; minder om, at medlemsstaterne i denne forbindelse skal sikre, at ofrenes sikkerhed, støtten til dem og deres menneskerettigheder har højeste prioritet, og at de pågældende programmer i hensigtsmæssigt omfang bør oprettes og gennemføres i tæt samarbejde med specialiserede støttetjenester for ofre; påpeger, at læring og oplysning er afgørende for at udrydde kønsbaseret vold, navnlig partnervold; opfordrer medlemsstaterne til at implementere forebyggende programmer, inklusive undervisningstiltag om emner såsom ligestilling mellem kvinder og mænd, gensidig respekt, fredelig konfliktløsning i personrelationer, kønsbaseret vold mod kvinder og retten til personlig integritet samt alderstilpasset seksualundervisning afstemt efter elevernes voksende indlæringsevne, på officielle pensa og på alle læsetrin i tråd med ligestillingsstrategien 2020-2025; understreger, at alderstilpasset undervisning i parforhold og seksualitet er afgørende for at beskytte børn mod vold og give dem de kompetencer, som de behøver for at skabe trygge relationer, hvor de undgår seksuel og kønsbaseret vold og partnervold; opfordrer Kommissionen til at støtte programmer, som har til formål at forebygge kønsbaseret vold, bl.a. gennem indsatsområdet Daphne under programmet for borgere, lighed, rettigheder og værdier, for at sikre effektive forebyggende foranstaltninger;
34.

er dybt bekymret over den nylige miljøkatastrofe forårsaget af Norilsk Nickel, som har resulteret i det største olieudslip nogensinde i den polare del af Arktis, men også over, at der pumpes giftigt spildevand fra et bundfældningsbassin ud i tundraen, samt andre udslip, som forekommer regelmæssigt, men som alligevel ikke findes i officielle statistikker; glæder sig over domstolsafgørelserne om at pålægge den virksomhed, der er ansvarlig for katastrofen, bøder, men giver samtidig udtryk for bekymring over, at journalisters og eksperters adgang til ulykkesstederne er begrænset, og opfordrer de russiske myndigheder til at udvikle gennemsigtige og effektive procedurer for indberetning og sporing af sådanne miljøkatastrofer; beklager, at sådanne ulykker ofte finder sted på oprindelige folks landområder, hvilket gør det umuligt for dem at fortsætte deres traditionelle levevis; opfordrer EU til at støtte miljørettighedsforkæmpere og journalister, der efterforsker sådanne sager, og til at bruge sine egne aktiver, som f.eks. Copernicus, til at spore denne form for forurening i Arktis og foretage en grundig vurdering af de miljømæssige og menneskelige konsekvenser af udvinding udelukkende med fortjeneste for øje; tilskynder til samarbejde med de arktiske stater om udvikling af systemer for hurtig reaktion med henblik på håndtering af miljøkatastrofer, navnlig olieudslip, i realtid;
40.

er bevidst om den rolle, som faciliteten for flygtninge i Tyrkiet spiller med hensyn til at yde støtte til dækning af basale behov for omkring 1,8 mio. flygtninge, yde uddannelsesmæssig støtte til 668 900 flygtningebørn og sundhedspleje- og beskyttelsestjenester til millioner af flygtninge; understreger dog, at Revisionsrettens særberetning nr. 27/2018 påpeger, at finansieringen af sundheds- og uddannelsesaktiviteter er usammenhængende, og at der samtidig er blevet brugt forskellige forvaltningsstrukturer til finansiering af samme type projekter; endvidere fremhævede rapporten, at der kunne være opnået større værdi gennem kontanthjælpsprojekter, og opfordrede Kommissionen til at forbedre programmeringen af kommunal infrastruktur og socioøkonomisk støtte, gøre det muligt for NGO'er at operere og forbedre rapporteringen om faciliteten; bemærker især covid-19's virkninger for flygtningene og påpeger, at faciliteten for flygtninge i Tyrkiet er blevet oprettet til trods for de alvorlige bekymringer over flygtningenes menneskerettighedssituation i Tyrkiet set ud fra et internationalt asylretligt perspektiv; minder om, at Kommissionen i 2020 anmodede om en mobilisering af yderligere 481,6 mio. EUR under EU-budgettets margen til uforudsete udgifter, som rækker ud over den oprindeligt planlagte tildeling til flygtningefaciliteten, med henblik på at finansiere aktiviteterne under programmet om det sociale krisesikkerhedsnet og programmet om betingede kontantoverførsler til uddannelse;
46.

bemærker EBA's rolle med hensyn til at lede, koordinere og overvåge EU's finansielle sektors bekæmpelse af hvidvask af penge og finansiering af terrorisme; glæder sig over ECB's indsats i de seneste to år for at forbedre udveksling af oplysninger mellem FTM og tilsynsmyndigheder for bekæmpelse af hvidvask af penge og finansiering af terrorisme for bedre at tage højde for aspekter vedrørende bekæmpelse af hvidvask af penge i tilsynsforanstaltningerne; opfordrer til, at dette ansvar modsvares med passende finansiering og ressourcer; glæder sig over EBA's støtte med hensyn til, hvordan den individuelle gennemførelse af tilsynsbeføjelser med hensyn til bekæmpelse af hvidvask af penge i medlemsstaterne fungerer, og opfordrer til yderligere tiltag for at sikre, at tilsynet med bekæmpelse af hvidvask af penge/finansiering af terrorisme er risikobaseret, forholdsmæssigt og effektivt; påpeger de nationale myndigheders forskellige tilgange til tilsynet med bekæmpelse af hvidvask af penge/finansiering af terrorisme og anvendelsen af EU-forordningen, hvilket kan resultere i regelarbitrage; opfordrer til delvis omdannelse af bestemmelserne i direktivet om bekæmpelse af hvidvaskning af penge til en forordning; beklager, at flere medlemsstater endnu ikke fuldt ud har gennemført direktiv IV og V om bekæmpelse af hvidvask af penge, og at endnu flere medlemsstater har alvorlige mangler i deres effektive gennemførelse; glæder sig over, at Kommissionen er begyndt at indlede traktatbrudsprocedurer, og opfordrer Kommissionen til at indlede traktatbrudsprocedurer for de resterende tilfælde af manglende gennemførelse af hvidvaskdirektiver; bemærker EBA's andet mandat til at opbygge en database om bekæmpelse af hvidvask af penge, som forventes at blive udviklet i 2021, og som vil forbedre samarbejdet og udvekslingen af oplysninger på tværs af de europæiske myndigheder; understreger den vigtige rolle, som kollegier for bekæmpelse af hvidvask af penge for grænseoverskridende koncerner, som består af alle myndigheder for bekæmpelse af hvidvask af penge i de jurisdiktioner, hvor koncernen opererer, spiller med henblik på at vurdere, hvordan koncernen klarer sig med hensyn til bekæmpelse af hvidvask af penge;
24.

minder om, at der i 2018 blev oprettet et panel på højt plan til at vurdere sager i databasen, der er indgivet med henblik på tidlig opdagelse eller udelukkelse; opfordrer til, at udtalelsen fra EDES-panelet i lyset af dets erfaringer med systemet tages i betragtning i forbindelse med revisionen af finansforordningen og deles med Parlamentet samtidig med Kommissionen; bemærker, at EDES i øjeblikket kun anvendes under direkte og indirekte forvaltning; mener, at økonomiske aktører, der betragtes som en risiko for EU's finansielle interesser ved direkte og indirekte forvaltning, også bør betragtes som en risiko under delt forvaltning og omvendt; opfordrer derfor til, at anvendelsen af EDES gøres obligatorisk under delt forvaltning; bemærker endvidere, at EDES ikke sondrer mellem datterselskaber af større selskaber; opfordrer Kommissionen til at foretage denne sondring og til i reglerne for tidlig opdagelse og udelukkelse at præcisere, hvilken enhed i et multinationalt selskab eller et selskab bestående af flere virksomheder, der er registreret med henblik på tidlig opdagelse eller udelukkelse; opfordrer til, at der indføres en forpligtelse til at ajourføre EDES, når der er konstateret svig eller andre relevante forhold af aktører, der er involveret i gennemførelsen; mener, at udelukkede juridiske enheder eller fysiske personer (reelle ejere) i den periode, hvor de er udelukket, ikke længere bør have mulighed for at være endelige modtagere eller støttemodtagere, som der kan foretages betalinger til fra EU-budgettet; opfordrer Kommissionen til at tilskynde medlemsstaterne til at sikre, at disse enheder eller fysiske personer også udelukkes fra bidrag fra de nationale budgetter i udelukkelsesperioden; beklager, at databasen indeholder relativt få økonomiske aktører; betragter dette som et tegn på, at EDES ikke er gennemført korrekt; fremhæver, at EDES-panelet behandlede 20 sager i 2020, og at 28 sager var under forberedelse; understreger betydningen af at afsætte tilstrækkelige ressourcer til panelet i overensstemmelse med enhver udvidelse af ansvaret; opfordrer endvidere Kommissionen til at revidere kriterierne for at mindske kompleksiteten og øge anvendelsen af EDES i praksis;
69.

glæder sig over det højere budget til idræt under det nuværende Erasmus+-program og støtter yderligere synergier mellem fonde og programmer såsom EU4Health og LIFE; understreger, at det i den forbindelse er afgørende at fjerne alle hindringer i ansøgningsprocessen på nationalt plan for at gøre bedre brug af disse redskaber til at støtte genopretningen inden for idræt;
(3)

For at øge beskyttelsen af Unionens budget bør Kommissionen stille et integreret og interoperabelt informations- og overvågningssystem til rådighed, herunder et enkelt datamining- og risikovurderingsværktøj, til at få adgang til, opbevare, samle og analysere ovennævnte data med henblik på medlemsstaternes generelle og obligatoriske anvendelse. Dette system bør sikre en effektiv kontrol af interessekonflikter, uregelmæssigheder, spørgsmål om dobbeltfinansiering og eventuel misbrug af midlerne. Kommissionen, Det Europæiske Kontor for Bekæmpelse af Svig (OLAF) og andre EU-undersøgelses- og kontrolorganer bør have den nødvendige adgang til nævnte data for at kunne udøve deres tilsynsfunktioner i forbindelse med den kontrol og revision, der i første omgang skal foretages af medlemsstaterne for at opdage uregelmæssigheder og gennemføre administrative undersøgelser af misbruget af de berørte EU-midler, og for at få et præcist overblik over fordelingen heraf.
T.

der henviser til, at Cameroun står over for yderligere trusler fra Boko Haram og Den Islamiske Stat Vestafrika (ISWAP) i Far North-regionen; Der henviser til, at den væbnede islamistiske gruppe Boko Harams angreb omfattede daglige drab, bortførelser, tyverier og ødelæggelse af ejendom med alvorlige menneskerettighedskrænkelser og brud på folkeretten og den humanitære folkeret til følge; der henviser til, at der også deltog selvmordsbombere og børnesoldater i disse angreb; Der henviser til, at mindst 80 civile siden december 2020 er blevet dræbt af Boko Haram, og at over 340 000 mennesker i august 2021 var internt fordrevne; der henviser til, at Boko Harams leders, Abubakar Shekaus, formodede død i en konfrontation i Nigeria med udbryderfraktionen ISWAP, bidrog til at konsolidere ISWAP's magt og øgede usikkerheden i Camerouns Far North-region; der henviser til, at regeringsstyrkerne ikke er i stand til effektivt at beskytte den berørte befolkning;
B.

der henviser til, at internationale bistandsorganisationer har advaret om, at Somalia er på randen af en humanitær katastrofe med anslået 5,9 millioner mennesker, der har behov for humanitær bistand, og over 2,7 millioner mennesker, der står over for katastrofal fødevareusikkerhed i hele landet, herunder mere end 800 000 børn under fem år, der er i fare for akut underernæring; der henviser til, at 2 millioner mennesker oplever alvorlig vandmangel; der henviser til, at FN har fastslået, at Somalia står over for det værste finansieringsunderskud i seks år; der henviser til, at humanitære partnere anslår, at 7,7 millioner somaliere vil have behov for humanitær bistand i 2022, og at omkring 1,2 millioner børn under fem år sandsynligvis vil blive akut underernæret i 2022, hvis ikke der ydes øjeblikkelig behandling;
8.

beklager dybt det dødvande, som WTO's appelinstans befinder sig i, og som fratager det globale handelssystem et tvistbilæggelsessystem, der kan håndhæves; advarer om, at WTO uden et fungerende appelorgan er tandløst, og at tendensen til at overtræde multilaterale aftaler kun vil stige; bemærker, at der i øjeblikket er blevet anmeldt mere end 15 appelsager uden mulighed for prøvelse; opfordrer indtrængende alle WTO-medlemmer til fuldt ud at engagere sig i og arbejde på løsninger for så hurtigt som muligt at genoprette et fuldt fungerende tostrenget tvistbilæggelsessystem med et fuldt fungerende og uafhængigt appelorgan; støtter kraftigt de seneste EU-initiativer med henblik på at indgå ordninger med vores vigtigste handelspartnere, der midlertidigt bevarer en fungerende tvistbilæggelsesproces blandt de WTO-medlemmer, der deltager heri; minder om, at en bindende, tostrenget og uafhængig proces fortsat bør være det centrale mål for EU's strategi; understreger, at en vellykket reform vil kræve, at der tages hensyn til alle involverede parters legitime bekymringer, og at der opnås enighed om en kompromisløsning; Opfordrer indtrængende de relevante interessenter til inden afslutningen af MC12 at nå til enighed om en dagsorden for yderligere arbejde på de mellemlange til langsigtede områder af en reform, hvoraf nogle skal være gennemført før den næste ministerielle konference (MC13); støtter Kommissionens seneste forslag om en reform af håndhævelsesforordningen med henblik på at sikre, at EU har de rette værktøjer til at håndhæve tredjelandes forpligtelser;
J.

der henviser til, at Kremls brug af PMSC'er bygger på Sovjetunionens lange historie med at drive stedfortræderstyrker i udlandet ved at sende tusindvis af militære specialister under dække af »rådgivere« til mange konflikter verden over, samtidig med at den officielt afviser Ruslands engagement; der henviser til, at præsident Putin den 11. april 2012 i sin tale til den russiske Duma erklærede, at en gruppe af private militære virksomheder ville være et effektivt redskab til at nå nationale mål uden direkte at inddrage den russiske stat; der henviser til, at Wagner-gruppens navn er ved at blive udfaset for at undgå offentlig kontrol og lægge afstand mellem den og Prigozhin og præsident Putin, og at gruppen erstattes af andre enheder under forskellige navne; der henviser til, at Kreml via denne konstruktion, og fordi Wagner-gruppen ikke har nogen juridisk status, forsøger at opretholde en tilforladelig benægtelse af de handlinger og forbrydelser, som gruppen har begået;
2.

erklærer, at der er behov for sikre og trygge parkeringsområder for lastbiler for at sikre socialt retfærdige vilkår for erhvervschauffører, når de holder de obligatorisk hvilepauser; minder om, at vejtransportsektoren lider under en akut mangel på chauffører; opfordrer Kommissionen til nøje at overvåge tilgængeligheden af et tilstrækkeligt antal sikre og trygge parkeringsområder for lastbiler af høj kvalitet, samt at medlemsstaterne forholdsmæssigt kan anvende sanktioner; understreger behovet for at gribe ind i tilfælde af enhver form for uretfærdig behandling eller forskelsbehandling af EU's lastbilchauffører og transportvirksomheder;